ཟབ་ཆོས་ཞི་ཁྲོ་དགོངས་པ་རང་གྲོལ་ལས། བར་དོའི་དམར་ཁྲིད་ཉམས་ཁྲིད་དགོངས་པ་རང་གྲོལ་གྱིས། སྔོན་འགྲོ་རང་རྒྱུད་འདུལ་བྱེད་ཀྱི་ལྷན་ཐབས་བཞུགས་སོ། ། ཐོག་མའི་མགོན་པོ་ཆོས་སྐུ་ཀུན་ཏུ་བཟང་། ། ལོངས་སྤྱོད་རྫོགས་སྐུ་རྒྱལ་བ་ཞི་ཁྲོའི་ལྷ། ། སྤྲུལ་སྐུ་སློབ་དཔོན་པདྨ་འབྱུང་གནས་ལ། ། དད་ཅིང་གུས་པའི་ཡིད་ཀྱིས་ཕྱག་འཚལ་ལོ། ། སྨིན་ལམ་དབང་གིས་རྒྱུད་སྦྱོང་སློབ་བུའི་དོན། ། བར་དོའི་ཉམས་ཁྲིད་དགོངས་པ་རང་གྲོལ་བསྟན། ། འདི་ལ་སྔོན་འགྲོ་དངོས་གཞི་རྗེས་གསུམ་སྟེ། ། འདི་ནི་སྔོན་འགྲོའི་ལག་ལེན་ཁྲིད་རམ་རྣམས། ། གཞུང་དང་ལག་ལེན་བླ་མའི་ཕྱག་བཞེས་ལྟར། ། བློ་དམན་དོན་དུ་གསལ་བར་འདིར་འགོད་བྱཐཐའདི་ལ་སྤྱི་དོན་དྲུག་གིས་བསྟན་པར་བྱ། ། འཁོར་བའི་སྡུག་བསྔལ་དལ་འབྱོར་རྙེད་དཀའ་བསམ། ། འཆི་བ་མི་རྟག་བསྒོམ་པ་གསུམ་པོ་ནི། ཐརང་རྒྱུད་འདུལ་བར་བྱེད་པའི་སྔོན་འགྲོ་འོ། ། གཉིས་པ་རང་རྒྱུད་སྦྱོང་བའི་སྔོན་འགྲོ་ནི། ། བླ་མའི་རྣལ་འབྱོར་ཡི་གེ་བརྒྱ་པ་དང་། ། མཎྜལ་ཆོས་སྤྱོད་རྗེས་ཀྱི་བྱ་བ་འོ། ། དང་པོ་རང་རྒྱུད་འདུལ་བར་བྱེད་པའི་སྔོན་འགྲོ་ལ༑ ཐོག་མར་འཁོར་བའི་སྡུག་བསྔལ་བསམ་པར་བྱ་སྟེ། དེ་ཡང་འཁོར་བའི་སྡུག་བསྔལ་མ་བསམ་ན། འཁོར་བ་ལ་སྐྱོ་བ་མི་སྐྱེ། འཁོར་བ་ལ་སྐྱོ་བ་མ་སྐྱེས་ན། ཆོས་ཅི་བྱས་ཀྱང་ཚེ་འདི་དང་འབྲལ་མི་བཏུབ། ཚེ་འདིའི་མངོན་ཞེན་དང་འཁྲི་བ་མི་ཆོད་པས༑ འཁོར་བའི་སྡུག་བསྔལ་བསམ་པ་ནི་ཤིན་ཏུ་ནས་ཀྱང་གལ་ཆེའོ། ཐདེ་ལ་དང་པོར་རང་ཉིད་གཅིག་པུར་སྐྱོ་བ་སྐྱེ་བའི་གནས་སུ་འགྲོ་སྟེ། དེ་ཡང་འཛོམ་ནཐམི་འདུག་པའི་ཤུལ། གྱང་ར་དམར་ཟང་ཟང་ཡོད་པཐའཇག་སྐྱ་འཕྱོ་བ། སྐྱི་གཡའ་བའམ། ཡང་ན་ནད་པ་དང་། སྤྲང་པོ་ཉམ་ཐག་པ་ལ་སོགསཐསྔོན་ཆད་བདེ་སྐྱིད་འཛོམ་ཞིང་། ཕྱིས་རྒུད་པའི་ཤུལ་དུ་ཕྱིན་པའམ། དེ་མ་འཛོམས་ནཐགཅིག་པུར་ིང་། ངག་ཏུ་འདི་སྐད་སྨྲ་ཞིང་དྲན་བསྐུལ་གདབ་སྟེ། ཀྱེ་མ། ཀྱེ་མ། ཀྱེ་ཧུད། འཁོར་བ་འདི་སྡུག་བསྔལ་ལོ། ཐམྱ་ངན་ལས་འདས་པ་ནི་བདེ་བའོ། ། ཞེས་བརྗོད་ཅིང་། ཡིད་ཀྱིས་འདི་ལྟར་བསམ་པར་བྱའོ། ། ཨ་ཙ་མ་ནཐའཁོར་བ་འདི་སྡུག་བསྔལ་མེ་དོང་གི་འོབས་ལྟ་བུ་འདིར་ཆུད་པ་ནི་འཇིགས་པ་ལཐཨ་ཛི་འདིའི་ནང་ནས་ད་ལན་བྲོས་པའི་དུས་ལ་བབས་སོ། ། ངན་སོང་གསུམ་གྱི་སྡུག་བསྔལ་འདི་ནི། བཟོད་པའི་གླགས་མེད་ཅིང་མཐའ་ལས་འདས་ཏེ། བདེ་བའི་གོ་སྐབས་སྐད་ཅིག་ཀྱང་མི་འདུག་པས། ད་ནི་མྱུར་དུ་བྲོས་པའི་གྲབ་བྱ་རེ་རན་ནོ་སྙམ་དུ་བསམ་ཞིང་ཐདམིགས་པ་འདི་ལྟར་བསྒོམ་སྟེ། འཁོར་བ་འདི་ནི། མེའི་དོང་ཆེན་པོ། ཚ་བའི་ངར་དང་ལྡན་པ་གཏིང་ཟབ་པ། རྒྱ་ཆེ་བ། དཔང་མཐོ་བ་དེ་ལྟ་བུའི་མེ་དོང་འཇིགས་སུ་རུང་བ་གཅིག་ཏུ། རང་ཉིད་ཀྱི་གཙོར་བྱས་པའི་འཁོར་བའི་སེམས་ཅན་ཐམས་ཅད་སྤང་དེ་ཙི་ཏི་རི་རི་ཆུད་ནས་ཡོད་པར་བསྒོམ། ཡང་ངག་ཏུ་མྱ་ངན་གྱི་སྐད་ཀྱིས་འདི་ལྟར་ལྷང་ལྷང་བརྗོད་དེ། ཨ་ཙ་མ་ན་ང་རེ་འཇིགསཐཨ་ཙ་མ་ན་ང་རེ་འཇིགསཐའཁོར་བ་མེ་དོང་འོབས་ཆེན་འདིར། ། སྔོན་ཆད་ཐོག་མ་མེད་དུས་ནསཐཐད་རུང་ཚིགས་སོ་ང་རེ་འཇིགས། ། ཞེས་སྨྲེ་སྔགས་འདོན་ཞིང་ཡོད་པའི་ཚེ། རང་གི་སྟེང་གི་ནམ་མཁའ་ལ། རང་གི་དྲིན་ཆེན་རྩ་བའི་བླ་མ་དེ། སྐུ་ལ་རུས་པའི་རྒྱན་དྲུག་གསོལ་བ༑ ཕྱག་ན་འོད་ཟེར་གྱི་ལྕགས་ཀྱུ་བསྣམས་པ་གཅིག་བྱུང་ནསཐབདག་ལ་འདི་སྐད་ཟེར་བར་སྒོམས་ཤིགཀྱཻ་མ་འཁོར་བ་སྐྱིད་མེད་མེ་དོང་འོབས་ལྟ་བུ། ། འདི་ལ་བྲོས་དུས་ད་ལེན་དུས་གཅིག་ཡིནཐཐངན་སོང་གསུམ་གྱི་སྡུག་བསྔལ་མཐའ་ལས་འདས། ། བདེ་བའི་གོ་སྐབས་སྐད་ཅིག་མ་མཆིས་སོ། ། ད་ནི་མེ་དོང་འོབས་ནས་བྲོས་རེ་རན། ། ཅེས་གསུངས་པའི་སྒྲ་ཐོས་པ་ཙམ་གྱིས། བདག་གི་བསམ་པ་ལ། ཀྱཻ་མ་འཁོར་བ་སྡུག་བསྔལ་གྱི་མེ་དོང་འདིར། སྔོན་ཆད་ཡུན་རིང་པོ་དེ་ཙམ་གཅིག་ཏུ་ཚུདཐད་ནི་བླ་མའི་བཀའ་ལ་ཉན་ནསཐབདག་ཀྱང་མེ་དོང་འདི་ལས་བྲོས་ཏེ། སེམས་ཅན་འདི་རྣམས་གཅིག་ཀྱང་མ་ལུས་པར་བདག་གིས་བསྒྲལ་བར་བྱའོ། ། སྙམ་པའི་བསམ་པ་དྲག་པོས་སེམས་བསྐྱེད་མ་ཐགབླ་མའི་ཕྱག་གི་ལྕགས་ཀྱུས་བདག་གི་སྙིང་ཁ་ནས་བཟུང་སྟེ། བདེ་བ་ཆེན་པོའི་གནས་སུ་ཡེར་གྱིས་བསྒྲལ་མ་ཐག་ཏུ། ཡང་བདག་གི་ལག་ཏུ་ཡང་། འོད་ཟེར་གྱི་ལྕགས་ཀྱུ་གཅིག་བྱུང་ནསདམེ་དོང་གི་སེམས་ཅན་ཐམས་ཅད་རིམ་གྱིས་གཅིག་ཀྱང་མ་ལུས་པར་ཐོན་པར་བསམ་ཞིང་ཐའཁོར་བའི་སེམས་ཅན་ཐམས་ཅད་ལ་སྙིང་རྗེ་དྲག་ཏུ་སྒོམས་ཤིག དེ་ལྟར་རྒྱུན་དུ་འཁོར་བ་འདི་མེ་དོང་དུ་བསམ་ཞིང་ཐགཞན་ཡང་འཁོར་བའི་སྡུག་བསྔལ་ཐམས་ཅད་ཞིབ་ཏུ་བསམ་ཞིང་ཐཉིན་དང་མཚན་དུ་དྲན་པ་ཡེངས་མེད་དུ་བརྟན་པར་བྱའོ། ། མདོ་ལས་ཀྱང་། འཁོར་བར་ཁབ་ཀྱི་རྩེ་ཙམ་ཡང་ཐཐབདེ་བ་ནམ་ཡང་ཡོད་མ་ཡིནཐཐཅེས་གསུངས་སོ། ། དེ་ལྟར་སྐྱོ་བ་མ་སྐྱེས་ཀྱི་བར་དུ། འཁོར་བའི་ཉེས་པ་བསྒོམ་མོ། ། དེ་བསྒོམས་པས་འཁོར་བ་ལ་བློ་ལྡོག་ནས། ཆོས་དགོས་པར་ཐག་ཆོད་ཅིང་། ཚེ་འདི་ལ་མ་ཞེན་ན་ཉམས་སྐྱེས་པ་ཡིན་ནོ། ། འཁོར་བ་ལ་བློ་མ་ལོག་ན། བསྒོམས་པ་དོན་མེད་ཡིན་ནོ། ། འདི་ལ་ཞག་གསུམ་སྒོམ་ལ་བྱོན་ཅིགའདི་བསྒོམས་པས་གནས་སྐབས་སུ་འཁོར་བ་ལ་ཡིད་དབྱུང་བ་དང༔མཐར་ཐུག་མྱ་ངན་ལས་འདས་པ་ཐོབ་པར་འགྱུར་རོ། ། ཉམས་སུ་ལོངས་ཤིགབར་དོའི་ཉམས་ཁྲིད་དགོངས་པ་རང་གྲོལ་ལསཐའཁོར་བའི་སྡུག་བསྔལ་བསྒོམ་པ་སྟེ་ཆོས་ཐུན་དང་པོའོ། ། དེ་ནས་དལ་འབྱོར་རྙེད་དཀའ་བ་ལ་བསམ་པར་བྱ་སྟེ། དལ་འབྱོར་རྙེད་པར་དཀའ་བ་མ་བསམ་ན་ཆོས་མི་དྲན་པས། དལ་འབྱོར་རྙེད་དཀའ་བསམ་པ་ནི་ཤིན་ཏུ་གལ་ཆེའོ། ། དེ་ཡང་གནས་ནི་འབུ་སྲིན་དང་༑ གྲོགས་སྦུར་དང་། དུད་འགྲོའི་རིགས་མང་དུ་ཡོད་པའི་སར་ཕྱིན་ལ། ལུས་གནད་ནི། རྐང་པ་སྐྱིལ་དྲུང་། ལག་པ་མཉམ་བཞག་བྱས་ལ། ཡིད་ཀྱིས་འདི་ལྟར་བསམ་ཏེ། ཨ་ཙ་མཐམི་ལུས་ཐོབ་པ་ནི་ད་རེས་ཙམ་ཡིནཐད་རེས་འདི་ལ་ཆོས་གཅིག་ཅིས་ཀྱང་མ་འགྲུབ་ནཐཕྱིས་ནི་མི་ལུས་ཐོབ་པ་ཤིན་ཏུ་དཀའ་བར་གདའ་བས། ད་བདག་གཅིག་པུས་མི་ལུས་ཐོབ་པས་མི་ཆོགཁམས་གསུམ་གྱི་སེམས་ཅན་ཐམས་ཅད་འདི་ཙམ་ཞིག་ངན་སོང་དུ་ཡུན་རིང་འཁྱམས་ནས་འདུག་པ། སྙིང་རེ་རྗེ་སྙམ་དུ་བསམ་ཞིང་། ངག་ཏུ་ཡང་བརྗོད་ཅིང་། དྲན་བསྐུལ་བཏབ་སྟེ། ཀྱེ་མ། ཀྱེ་མཐཀྱེ་ཧུདདམི་ལུས་རིན་ཆེན་ཐོབ་པ་ད་རེས་ཙམཐཐའདི་ལ་ཆོས་གཅིག་ཅིས་ཀྱང་མ་འགྲུབ་ན། ། ཕྱིས་ནི་མི་ལུས་ཐོབ་པར་དཀའ་བར་གདའཐཐངན་སོང་གསུམ་དང་སྐྱེས་རྣམས་སྙིང་རེ་རྗེ། ། ཞེས་དྲན་བསྐུལ་གདབ་ཅིང་ཐདམིགས་པ་འདི་ལྟར་དུ་བསྒོམ་པར་བྱའོ། ། འཇིག་རྟེན་གྱི་ཁམས་འདི་ཡངས་ཤིང་རྒྱ་ཆེ་བཐནམ་མཁས་གར་ཁྱབ་པས་ཁྱབ་ནས་ཡོད་པ་ལཐདེའི་སྟེང་དུ་སེམས་ཅན་དམྱལ་བའི་སྡུག་བསྔལཐངུ་ཙི་ཏུ་རི་རི་ཡོདཐཡི་དྭགས་བཀྲེས་སྐོམ་གྱི་སྡུག་བསྔལ་ཆོ་ངེ་ཏིར་ཏིར་ཡོད་པ། དུད་འགྲོ། སྟགགཟིགདོམ༑ དྲེད༑ ཁྱི༑ ཝ༑ འཕར་བ། སྤྱང་ཀུ། གཡགར༑ ལུག་ལ་སོགས་ཐམས་ཅད་ཀྱང་གཅིག་གིས་གཅིག་ཟ་བ། གཞན་ཡང་ས་འོག་ཏུ་ནི། འབུ་གྲོག་མ། སྦུར་བ། སྡིག་པ། སྡོམ་ལ་སོགས་པཐསྣ་རེ་རེས་ཀྱང་ས་གཞི་གང་བཐདེ་དག་ཀྱང་གཅིག་གིས་གཅིག་གསོད་པཐཆུ་ལ་ནི། ཉ༑ སྦལ་པཐལྕོང་མོ་ལ་སོགས་པཐཆུ་ཡི་སེམས་ཅན་དཔག་ཏུ་མེད་པ་ཡོད་པ་དེ་དག་ཀྱང་གཅིག་གིས་གཅིག་གསོད་པ། ནམ་མཁའ་ལ་ཡང་། བྱ་རྒོད། འོལ་བ། གླགཁྲ༑ བྱིའུ༑ ཁྭ་ཏ། ཕུག་རོན། ཀང་ཀའཇོལ་མོང་ལ་སོགས་པས་ནམ་མཁའ་གང་བ། དེ་དག་ཀྱང་གཅིག་གིས་གཅིག་གསོད་ཅིང་ཟ་བ། སྦྲང་བུ་གཅིག་པུས་ཀྱང་ནམ་མཁའ་དང་། ས་གཞི་གང་བ་ལཐཐམས་ཅད་ཀྱང་གཅིག་གིས་གཅིག་ལ་གསོན་པོར་ཟ་ཞིང་ཆོ་ངེ་དང་སྐད་ངན་ཏི་རི་རི་ཡོད། ནམ་མཁའ་བར་སྣང་ས་གཞི་ཐམས་ཅད་འགུལ་ཤིག་ཤིག་ཡོད་པ། ཤིན་ཏུ་མང་ཞིང་རྒྱ་ཆེ་བ་ཡོད་པར་སྒོམས། དེ་རྣམས་ཀྱི་དཀྱིལ་དུ། བྲག་རི་མཐོན་པོ་གཅིག་གི་སྟེང་དུ། བདག་རང་གཅིག་པུར་གྲོགས་མེད་པ། རང་གཅིག་པུས་མི་ལུས་ཐོབ་ནས་དེར་ཡོད་དེ། དེ་ནས་རང་མར་ལ་ལྷུང་ལ་ཁད་ཁད་ཡོད་པ་དང༔རང་གིས་བསམ་པ་ལ། ཨ་ཙ་མཐདམྱལ་བ་ཡི་དྭགས་དུད་འགྲོ་འདི་ལྟ་བུ་མང་པོ་ཞིག་གི་ནང་ནས། བདག་རང་གཅིག་པུས་མི་ལུས་ཐོབ་པ་འདི་ནི། ད་རེས་གཅིག་པོ་སྟབས་ཀ་ཡག་པའམཐདགེ་བའི་མཐུ་གཅིག་ལས་བྱུང་བར་འདུག་སྟེ། ཐོབ་པར་དཀའ་བ་འདི་ཐོབ་ནས་དོན་མེད་པརཐད་ནི་ཡང་སྟོང་ལོག་ཏུཐམ་ཀི་སྡུག་བསྔལ་ཚན་པོ་ཆེ་དེ་ལྟ་བུར་འགྲོ་དགོས་པ་ལ་ཕངས་པ་ལ། ད་ཐོབ་པར་དཀའ་བའི་མི་ལུས་འདི་ལྟ་བུ་ཐོབ་ཀྱང་རིང་དུ་གནས་པའི་དབང་མེད་པརཐད་ཡང་མགྱོགས་པར་མ་ཀིར་ལྷུང་ངེས་པར་འདུག་པས། ད་མ་ཀི་ན་མི་ལྷུང་བའི་ཐབས་ལ་ཅི་ལྟ་བུ་གཅིག་གིས་དྲག་གམ། གང་ན་ཡོད་དམ། ཨ་ཙ་མ། ཀྱི་ཧུད། ཨ་ཛི་འཇིགས་པ་ལ། སྙམ་དུ་བསམ་ཞིང་། ངག་ཏུ་མྱ་ངན་གྱི་སྐད་འདི་ལྟ་བུ་ལྷང་ལྷང་བརྗོད་དོ། ཐཨ་ཙ་མ་ང་རེ་འཇིགས། ཨ་ཙ་མ་ན་ང་རེ་འཇིགས། ངན་སོང་སེམས་ཅན་མང་ལུགས་སམ། ། མི་ལུས་ཐོབ་པ་དཀོན་ལུགས་སམཐཐམ་ཀིར་ལྟུང་བའི་མགྱོགས་ལུགས་སམ། ། རྙེད་པར་དཀའ་ལ་འཇིག་པར་སླ། ། འདི་ལས་ཅི་ལྟར་བྱས་ན་ཐརཐཐཐབས་ཤིག་ཡོད་ན་བསྒྲུབ་པ་ལ། ། ཞེས་སྨྲེ་སྔགས་འདོན་ཞིང་ཡོད་པའི་ཚེ། རང་གི་སྟེང་གི་ནམ་མཁའ་ལ་གོང་བཞིནཐརང་གི་རྩ་བའི་བླ་མ་དེ་ཉིད་སྐྱབས་སྦྱིན་གྱི་ཕྱག་རྒྱ་དང་བཅས་ནས་བྱུང་སྟེ། བདག་ལ་འདི་སྐད་ཟེར་བར་སྒོམས་ཤིགཀྱཻ་མ་དལ་འབྱོར་རྙེད་པར་དཀའ་བ་ཐོབ་པ་ད་རེས་ཙམ། ། ཐོབ་པ་འདི་ཡང་རྟག་པ་མ་ཡིན་ཏེ། ། མྱུར་དུ་ངན་འགྲོའི་གནས་སུ་ལྟུང་ལ་ཁདཐཐད་རེས་འདི་ལ་དོན་ཆེན་མ་བསྒྲུབས་ན། ། ཕྱིས་ནི་མི་ལུས་ཐོབ་པ་ཤིན་ཏུ་དཀའ། ། དཀའ་འམ་མི་དཀའ་སེམས་ཅན་གྲངས་ལ་ལྟོསཐཐམི་ལུས་འདི་ལ་བརྟེན་ཏེ་སངས་རྒྱས་བསྒྲུབ་པར་གྱིས། ། ཞེས་གསུངས་པའི་སྒྲ་ཐོས་པ་ཙམ་གྱིས། བདག་གི་བསམ་པ་ལཐཀྱཻ་མ་འདི་ལྟ་བུའི་སེམས་ཅན། གྲངས་མང་པོའི་ནང་ནསཐབདག་གཅིག་པུས་མི་ལུས་ཐོབ་པར་དཀའ་བ་འདི་ཐོབ་པས། ད་ལན་བདག་རང་ཡང་འཁོར་བའི་སྡུག་བསྔལ་ལས་གྲོལ་བར་བྱས་ནས། མ་ཀའི་སེམས་ཅན་གཅིག་ཀྱང་མ་ལུས་པ་བདག་གིས་བསྒྲལ་བར་བྱའོ། ། ད་ནི་ཡེངས་བའི་ལོང་མི་འདུག་གིསཐམྱུར་དུ་སངས་རྒྱས་ཀྱི་ས་ལ་བཀོད་པར་བྱའོ། ། སྙམ་པའི་སེམས་བསྐྱེད་མ་ཐག་ཏུ། བླ་མའི་ཐུགས་ཀ་ནསཐའོད་ཟེར་གྱི་སྙིང་པོ་གཅིག་བདག་ལ་ཟུག་པ་ཙམ་གྱིསཐབདག་བདེ་བ་ཅན་གྱི་ཞིང་དུ་ཡེར་གྱིས་སླེབ་བྱུང་བ་དང་། ཡང་བདག་གི་ཐུགས་ཀ་ནསཐའོད་ཟེར་དཔག་ཏུ་མེད་པ་འཕྲོས་ནས། སེམས་ཅན་དེ་དག་གཅིག་ཀྱང་མ་ལུས་པར་བདེ་ཆེན་གྱི་གནས་སུ་དྲངས་པར་བསམ་ཞིང་༑ སེམས་ཅན་ཐམས་ཅད་ལ་སྙིང་རྗེ་དྲག་ཏུ་བསྒོམ་མོ། ཐདེ་ལྟར་རྒྱུན་དུ་མི་ལུས་ཐོབ་དཀའ་བ་དེ་ལྟ་བུ་བསམ་ཞིང་། བླ་མས་ཀྱང་མི་ལུས་ཐོབ་པར་དཀའ་བའི་རྒྱུ་མཚན་རྣམས་ཞིབ་ཏུ་བཤད་པར་བྱའོ། ། མདོར་བསྡུས་ན། སྤྱོད་འཇུག་ལས། དལ་འབྱོར་འདི་ནི་ཤིན་ཏུ་རྙེད་པར་དཀའ། ། སྐྱེས་བུའི་དོན་གྲུབ་ཐོབ་པར་གྱུར་པ་ལ། ། གལ་ཏེ་འདི་ལ་ཕན་པ་མ་བསྒྲུབས་ན། ། ཕྱིས་ནས་ཡང་དག་འབྱོར་བ་ག་ལ་འགྱུར། ། ཞེས་པ་དང་། མདོ་ལསཐལོགས་ལ་སྲན་མ་སྟོར་བས་གཅིག་ཆགས་སྲིད། ། ཐམས་ཅད་ས་ལ་ལྷུང་ནས་འགྲོ་བ་ལྟརཐཐཐོབ་པར་དཀའ་བོ་སེམས་ཅན་གྲངས་ལ་ལྟོས། ། ཞེས་གསུངས་པ་དང་། ཡང་མདོ་ལས༑ བཅོམ་ལྡན་འདས་ལ་ཤ་རིའི་བུས་གསོལ་བ། བཅོམ་ལྡན་འདསཐདམྱལ་བ་ནི་ཅི་ཙམ་ཡོད། ཡི་དྭགས་ནི་ཅི་ཙམ་ཡོད། དུད་འགྲོ་ནི་ཅི་ཙམ་ཡོད། ལྷ་མ་ཡིན་ནི་ཅི་ཙམ་ཡོདཐལྷ་མི་གཉིས་པོ་ཅི་ཙམ་ཡོདཐཅེས་ཞུས་པས། བཅོམ་ལྡན་འདས་ཀྱིས་བཀའ་སྩལ་པ། ཤ་རིའི་བུ། དམྱལ་བ་ནི་ས་གཞི་ཙམ་ཡོད་དོ། ། ཡི་དྭགས་ནི་བྱེ་མའི་གྲངས་ཙམ་ཡོད་དོ། ། དུད་འགྲོ་ནི་ཆང་གི་སྦང་མ་ཙམ་ཡོད་དོ། ། ལྷ་མ་ཡིན་ཁ་བ་བུ་ཡུག་ཙམ་ཡོད་དོ། ཐལྷ་མི་གཉིས་ནི་སེན་མོའི་སྟེང་དུ་རྡུལ་ཆགས་པ་ཙམ་ཡོད་དོ། ། ཞེས་གསུངས་པའི་ཕྱིར། ཤིན་ཏུ་ཐོབ་པར་དཀའ་བར་ཤེས་སོ། ཐཡང་མདོ་ལས། སངས་རྒྱས་འབྱུང་བ་བརྒྱ་ལམ་རྙེད་པར་དཀའ། ། མིར་སྐྱེ་བ་ཡང་ཤིན་ཏུ་རྙེད་པར་དཀའ། ། གྲོགས་པོ་གང་དག་དད་དང་ཆོས་ཉན་པཐཐའདི་འདྲ་བསྐལ་པ་བརྒྱར་ཡང་རྙེད་མི་འགྱུར། ། ཞེས་གསུངས་པས་ན། དེ་ལྟར་དལ་འབྱོར་རྙེད་པར་དཀའ་བ་ནི། འཁོར་བ་ལ་བློ་མ་ལྡོག་གི་བར་དུ་སྒོམས་ཤིགདེ་ཙམ་དུ་མི་ལུས་ཐོབ་པར་དཀའ་ན། ད་ལན་དུས་བརྒྱའི་ཟ་མ་ལན་གཅིག་འདི་ལཐཅིས་ཀྱང་ཆོས་དང་ལྡན་པར་བྱ་དགོས་སོ། ། མི་ལུས་གཙང་མ་ཐོབ་ཀྱང་། སྟོང་ལོག་བྱེད་པ་འདི་རྣམས་ལ༑ སྙིང་རྗེ་དུང་དུང་མ་སྐྱེས་ཀྱི་བར་དུ་བསྒོམ་དགོས་ཏེ། འཇིག་རྟེན་པ་འདི་རྣམས་མཐོང་བའི་ཚེ། སྙིང་རྗེ་མ་སྐྱེས་ན་ཉམས་མ་བྱུང་བ་ཡིན་ནོ། ། སྙིང་རྗེ་དུང་དུང་བ་སྐྱེ་ཞིང་བརྩོན་འགྲུས་ཆེར་སོང་ན་སྐྱེ་བ་ཡིན་ནོ། ། བརྩོན་འགྲུས་ཆེར་མ་སོང་ན། བསྒོམས་པ་དོན་མེད་ཡིན་ནོ། ། འདི་ལ་ཞག་གསུམ་སྒོམས་ལ་བྱོན་ཅིགའདི་ལྟར་དལ་འབྱོར་རྙེད་པར་དཀའ་བ་བསྒོམས་པས། ཕྱིས་མི་ལུས་ཐོབ་པ་དང་། ཚེ་འདིར་ཞེན་པ་དང་བྲལ་བ་དང་ཐཆོས་མིན་པ་ཡིད་ལ་མི་དྲན་པ་དང་། མཐར་སངས་རྒྱས་པར་འགྱུར་རོ། ། ཉམས་སུ་ལོངས་ཤིགབར་དོའི་ཉམས་ཁྲིད་དགོངས་པ་རང་གྲོལ་ལས་དལ་འབྱོར་རྙེད་དཀའ་བ་བསྒོམ་པ་སྟེ། ཆོས་ཐུན་གཉིས་པའོ། ། དེ་ནས་འཆི་བ་མི་རྟག་པ་བསྒོམ་པར་བྱ་སྟེ། དེ་ཡང་ཐའཆི་བ་མི་རྟག་པ་མ་བསམ་ན། ལོང་མེད་རྒྱུད་ལ་མི་སྐྱེ། ལོང་མེད་རྒྱུད་ལ་མ་སྐྱེས་ན། ལེ་ལོ་སྙོམས་ལས་སུ་ལུས་ཏེ། ཆོས་མི་དྲན། ཚེ་འདིའི་བྱ་བ་ལ་འཇུགལོང་ཡོད་དང་ཚོད་ཡོད་དུ་ལུས། མཇུག